cyanic-selkie/wikianc huggingface dataset:
Barca raport
Viies osa
Raporti viies osa keskendub valitsemistavadele. Esile kerkib arvamus, et ühtekuuluvuspoliitikat tuleks rakendada kõikjal, keskendudes eeskätt vähem arenenud regioonidele. Raportis prognoositakse toetuste eraldamist järgmise skeemi alusel: rohkem kui 80% vähem arenenud piirkondadele ja 15% teistele. Samuti vihjab raport vajadusele luua tingimused piiriülestele koostööprogrammidele.
Barca raporti kümme sammast
Euroopa Liit peaks suunama 65% oma toetustest kolmele-neljale põhiprioriteedile, mis jaotub liikmesriikide ja regioonide vahel vastavalt vajadustele ja strateegiale.
Dialoogi Euroopa Komisjoni ja liikmesriikide vahel tuleks võimendada ning see peaks põhinema European Strategic Development Frameworki printsiipidel, seades kindlad indikaatorid, eesmärgid ja printsiibid tulemuslikkuse hindamiseks.
3. Uus lepinguline suhe, rakendamine ja aruandlus
Komisjon ja liikmesriigid peaksid looma uut tüüpi lepingulise suhte, mis põhineb tulemuslikkusel ja kontrollitavatel kohustustel.
4. Tugevdatud valitsemine põhiproriteetide suunas
Euroopa Komisjon peaks kindlaks määrama tingimused riiklikele institutsioonidele toetuste jaotamiseks, lähtuvalt kindlaksmääratud prioriteetidest ning hindama eesmärkide täitmist.
5. Täiendavate, innovaatiliste ja paindlike kulutuste edendamine
6. Edendada eksperimenteerimist ja kohalike osalejate mobiliseerimist
Komisjon ja liikmesriigid peaksid julgustama eksperimenteerimist ning parema tasakaalu loomist kohalikus poliitikas osalemise ja huvirühmade “kaaperdatud” poliitika vältimise vahel.
7. Edendada õppeprotsessi: liikuda võimalike mõjude hindamise suunas
Parem meetodite disain ja rakendamine, hindamaks, millised tulemused oleksid olnud, kui sekkumine poleks aset leidnud, võimaldab paremini aru saada, millised meetodid kuskil “töötavad”.
8. Tugevdada Euroopa Komisjoni kui kompetentsikeskuse rolli
Arendada suuremat spetsialiseerumist Euroopa Komisjonis paremini koordineerides peadirektoraate selleks, et sobitada suurenenud rolli ja kaalutlusõigust Euroopa Komisjoni poliitikas.
Digifest
MTÜ digifest on Eesti arvutimängude kokkusaamisürituste, võrgupidude, korraldaja, mille asutasid neli noorukit Indrek Künnapuu, Cardo Uustal, Martin Veermäe ning Karol Karino.
Barca raport
Barca raporti kümme sammast
9. Finantsjuhtimise ja kontrolli käsitlemine
Saavutada suuremat efektiivsust struktuurifondide haldamisel, jätkates käimasolevat lihtsustamise kava ning kaaludes ka teisi meetmeid, vähendamaks kulutusi ja koormust Euroopa Komisjonile, liikmesriikidele ja abisaajatele.
10. Tugevdada kontrolli ja tasakaalu kõrgetasemelist poliitilist süsteemi
Tugevdatud kontrollide ja tasakaalu süsteem Euroopa Komisjoni, Euroopa Parlamendi ja Euroopa Nõukogu vahel, luues ametliku kohesioonipoliitika nõukogu.
Euroopa Liidu ühtekuuluvuspoliitika Eestis
Perioodil 2007–2013 keskendub ühtekuuluvuspoliitika Eestis peamiselt neljale valdkonnale: keskkond, investeeringud transpordi infrastruktuuri, teadus- ja arendustöö ning innovatsioon, väljaõpe ja haridus. Lisaks eelnimetatud neljale valdkonnale eraldatakse vahendeid ka ettevõtluse, eriti just väikese ja keskmise suurusega ettevõtluse toetamiseks. . Kuna tänapäeva Euroopas sõltub majanduslik edu tihti regiooni võimest arendada välja võrkusid teiste regioonidega, siis on Eesti Euroopa Regionaalarengu Fondi abiga panustanud seitsmes territoriaalses koostööprogrammis osalemisse: 2 piiriülest koostööprogrammi (Eesti-Läti ja Kesk-Baltimaad koos Soome, Rootsi ja Lätiga), riikidevaheline “Läänemere piirkonna“ programm (osalevad 9 EL liikmesriiki ja Venemaa) ning Eesti osaleb ka kõigis neljas regioonidevahelises koostööprogrammis.
Digifest
Esimene omanimeline kogunemine toimus 2009. aastal. Eesmärgiks on informatsiooni jagamine, omavahel suhtlemine ning uute tutvuste loomine. Senistel üritustel on olnud keskmiselt 250 osalejat. Lisaks kohalikele on üritusi külastanud Soome, Läti ja Leedu arvutimänguhuvilised.
digifest 2009 talv
Toimus 30. oktoobrist kuni 1. novembrini 2009 Tallinnas A. Le Coq Arenal. Baltimaades esmakordselt tehti frantsiisileping kvalifikatsiooni korraldamiseks maailma suurimale võrgupeole DreamHack. DreamHackile saadeti kokku 18 mängijat. Meelelahutusliku osana oli teisel päeval külastjatele tasuta jalgpallimatš Sillamäe Kalevi ja FC Flora vahel.
Mängud
Ametlike mängude kategoorias olid esindatud järgmised mängud:
digifest 2010 kevad
Toimus 30. aprillist kuni 2. maini 2010 Tallinna Lauluväljakul, peasponsoriks oli F-Secure. Kohapeal oli võimalik osa saada infoseminaridest, jälgida kuidas forsseeritakse arvutit -196 kraadi juures. Proovida sai virtuaalgolfi. Tänu Sony Center ja Playstation koostööle oli võimalus osalejatel kolme päeva vältel mängida konsoolimänge hiiglaslikel ekraanidel. Infoboksides oli võimalik teha tutvust uute Apple'i toodetega ja uudse kaardimänguga Weplay! poolt. Suurimat tähelepanu pälvis digifesti enda loodud mängu kontseptsioon IRONMAN. Iga registreerunu võttis osa viiest, üksteisest täiesti erinevast arvuti- ja konsoolimängust, mis kuulutati välja ürituse alguses. Mängija, kes sai lõppkokkuvõttes kõige enam punkte võitis endale PlayStation 3.
Topoloogia (3D-modelleerimine)
Topoloogia tähendab 3D-modelleerimise valdkonnas viisi, kuidas tipud ja servad paiknevad, et moodustada hulknurkadest võre. Võre koosneb tippudest, neid ühendavatest servadest ja nende vahel olevatest tahkudest (ka hulknurgad või polügoonid), mida manipuleeritakse hulknurkse modelleerimise puhul.
3D-mudelite loomiseks kasutatakse tavaliselt kas kolme servaga tahke, ehk kolmnurki, või nelja servaga tahke, ehk nelinurki. Harvemini kasutatakse tahke, millel on rohkem kui neli serva, ehk ngoni.
3D-modelleerimise puhul määrab võre kvaliteet selle kasutatavuse. Kvaliteedi puhul peaks silmas pidama näiteks: tahkude sarnasust ruutudele, ehk minimaalseid moonutusi; võre servad peaksid järgima pinna vorme; peaks olema kasutatud võimalikult vähe tahke. Kõiki eelnevalt mainitud punkte on aga keeruline korraga rakendada, seega on sageli vajalik järeleandmisi teha kas geomeetria täpsuses või tiheduses. Kvaliteetne topoloogia on määrav faktor mudeli deformatsioonide, varjunduse ja renderdamise kiiruse osas.
Ökonoomne topoloogia
Arvutusjõudluse maksimaalseks ärakasutamiseks peaks 3D mudelitel olema tippe võimalikult vähe, aga nii palju kui vaja, et vajalik vorm saavutada. Kvaliteetne topoloogia on võre seadmine viisil, et saavutatakse piisav detailsusaste, kuid hoitakse see siiski võimalikult hõre. Eriti tähtis on kvaliteetne topoloogia animeeritud võre puhul, kus see võimaldab ka kvaliteetsemaid deformatsioone, ning tükeldatud pindade (ingl Subdivision surface) modelleerimisel. Kvaliteetse topoloogia loomiseks on täpseid instruktsioone keeruline luua, kuid on siiski mõned üldised juhtnöörid. Sageli käsitletakse topoloogia kontekstis servade sujuvuse ja servasilmuste mõisteid. Ehk, kvaliteetse topoloogia saavutamiseks peaksid üksteise järele asetatud servad paigutuma võimalikult sujuvalt ja saavutada tahetavat vormi võimalikult täpselt järgivalt. Servasilmuste puhul moodustavad servad suletud ringi, mis on paljude vormide puhul ka loomulik nähtus. Servasilmuste olemasolu võimaldab neid kiirelt valida, mis omakorda kiirendab UV-õmblusservade määramist. Peaks ka arvestama võre osade omavahelise tihedusega, näiteks kurvikamad pinnad tuleks katta tihedamalt kui lamedad pinnad.
Võimalikult optimaalsete mudelite ehitamisel on prioriteediks objekti siluett. Mudelite siluett on visuaalselt sageli kõige kiiremini märgatavam osa, sellel on mudeli arusaadavuse osas sageli kõige suurem mõju. Kandiline või ebamäärane objekti siluett mõjutab selle visuaalset ilmet tunduvalt rohkem kui mõni element selle objekti keskel. Samuti on võimalik mudelitele elemente luua kas tekstuuri või normaalikaardiga, ehk ilma lisa võret loomata, neid elemente pole aga silueti pealt näha. Eelneva tõttu pöörataksegi rohkem tähelepanu objektide siluettidele ja tehakse neid veidi detailsemateks kui objekti osi, mille siluetti kunagi näha ei ole.
Kvaliteetsele topoloogiale omistatakse sageli veel järgnevaid omadusi:
Topoloogia haldamine
Iga võre kõige pisemaks nähtavaks elemendiks on tahk. Tahud jagatakse kolmnurkadeks, nelinurkadeks ja ngonideks. Ngonideks nimetatakse tahke, millel on rohkem kui neli serva ja tippu. Hoolimata sellest, et renderdamisel muudetakse kõik tahud kolmnurkadeks, tasub siiski eelistada kindla kuju ja paigutusega tahke. Kuna igat tahku on võimalik kolmnurkadeks jagada mitut moodi, mis omakorda võib mõjutada objekti siluetti, siis soovitatakse tahkude tipud hoida võimalikult ühel tasandil või jagada võre enne renderdamist või eksportimist käsitsi kolmnurkadeks.
Võre loomisel peetakse parimaks tavaks eelistada nelinurkade kasutamist. Võre deformeerumisel ja tükeldatud pinna puhul käituvad nelinurgad ettearvatavamalt ja annavad kvaliteetsema tulemuse. Siiski ei peeta heaks tavaks muuta võret tihedamaks ainuüksi sellel põhjusel, et säilitada ainult nelinurkadest koosnev mudel, sellistel puhkudel kasutatakse ka kolmnurki, mis paigutatakse vähem tähtsatesse kohtadesse.
Servasilmus on servadest moodustuv jada, kus silmus järgib iga nelja servalise ristumise puhul keskmist serva. Servasilmus lõpeb, kui jõuab mõne muu kui neljavalentse tipuni. Servasilmuse viimane serv võib, aga ei pea kohtuma selle silmuse esimese servaga. Ehk servasilmus jätkub nii kaua mööda neljavalentsete tippudega servi, kuni kohtab mõne muu valentsusega tippu. Korralikud servasilmused on kvaliteetse topoloogia üks põhilisemaid tunnuseid. Liikuva võre servad töötavad kui hinged, mille ümber küljed saavad painduda, seega on korralikud servasilmused just deformeeruva võre puhul eriti olulised, lubades sellel loomulikult väänduda, kokku tõmmata ja paisuda.
Servasilmuste haldamiseks ja suunamiseks kasutatakse mitte neljavalentseid tippe, ehk tippe, millega ei ole ühendatud neli serva, tavaliselt kasutatakse kolme- või viievalentseid tippe. Tippe, mille valentsus ei ole neli, kutsutakse kas ebatavalisteks tippudeks või enam levinumalt poolustippudeks. Kuna poolus-tipud võivad tekitada võre varjundusse anomaaliaid, näiteks kühmukesi, siis tavaliselt pannakse nad kohtadesse, mis ei deformeeru, tasapindadele või kus võre peakski loomulikult kortsuma.
Varjundus
Ngonid võivad renderdusel põhjustada veidrat varjundust, sest ka need jagatakse automaatselt kolmnurkadeks. Ainuke võimalus selle parandamiseks on topoloogiat muuta. Samuti võivad kolmnurgad ja ngonid tekitada mudeli varjunduses anomaaliaid, näiteks kühmud või lohud, mis nelinurkade kasutamisel ei tekiks.
Deformatsioonid
Kvaliteetsele topoloogiale ja hästi paigutatud servasilmustele tuleks eriti suurt tähelepanu pöörata orgaaniliste mudelite puhul, mis ka deformeeruvad. Tipud ja servad peaksid paiknema kindlates kohtades, et võimaldada loomutruud võre paindumist, venimist ja kokkusurumist, kõige olulisemad on kohad, mis deformeeruvad olulisel määral, näiteks inimkeha mudeli puhul õlad, suunurgad, näpud ja küünarnukid. Tippude paigutus peaks toetama näiteks inimese mudeli puhul inimkeha loomulikku liikumist, liikumisulatust ja moonutusi. Deformatsioonide puhul peaks eriliselt vältima ngone. Orgaanilistes mudelites võib sageli eristada kumerusi ja kurve, mis on sageli mitte-geomeetriliste nurkade all, samuti näiteks näo puhul deformeerub nägu mööda neid samu jooni, mis peaks võre ehitades väljenduma ka topoloogias. Orgaanilistes mudelites esinevad kurvilised pinnad deformeeruvad sageli risti selle kurvi suunaga, seega peaks tahke ka nende tunnuste järgi joondama, et ka võre deformatsioonid oleksid võimalikult loomulikud. Seega orgaaniliste vormide järgimisel on eriti tähtis servasilmuste paigutus, mis on topoloogia poolest loomupäraselt nende orgaaniliste vomide sarnased. Servasilmused võivad võres omavahel ristuda, liituda või hargneda, oluline on aga, et need oleksid võimalikult pidevad ja sujuvad.
Tükeldatud pind
Tükaldatud pindade (ingl subdivision surface) puhul tükeldab tarkvara võre protseduuriliselt kõrgema tihedusega sujuvaks pinnaks. Tükeldatud pindu eelistatakse nii esteetilistel põhjustel kui ka nende omadusel tekitada sujuvaid pindu, mis on andmemahult väikesed. Üldiselt on sujuvad tükeldatud pinnad realistlikumad nii objekti silueti kui deformatsioonide poolest, lisaks toetavad need põhimõtteliselt ükskõik kui tihedat geomeetriat ilma anomaaliateta, mida võivad põhjustada madalama tihedusega võred. Võret, mille peal tükeldatud pindu rakendatakse, nimetatakse ka puuriks või kontrollvõreks. Tükeldatud pindade arvutamiseks kasutatakse erinevaid algoritme, üks levinumaid on Catmull-Clarki meetod. Kontrollvõre punktid määravad ära tükeldatud pindade kuju ja sujuvuse, seega mõjutab tükeldatud pindu ka servasilmuste paiknemine. Ehk, ka tükeldatud pindade puhul on kvaliteetne topoloogia väga oluline.
Brigita
Brigita on naisenimi.
Lätis oli 2021. aasta 30. juuni seisuga eesnimi Brigita 1691 inimesel.
2019. aasta seisuga oli see Eestis esinemissageduselt 592. naisenimi. 1. jaanuari 2019 seisuga oli Eestis eesnimi Brigita 161 naisel.
Narač
Narač (valgevene-eesti transkriptsioonis Naratš, poola keeles Narocz) on kuurortalevik Valgevenes Minski oblastis Miadziełi rajoonis. Narač asub Narači järve kaldal.
Naračis asub Narači rahvuspargi administratsioon. Asulas on keskkool ja muusikakool, seal asub ka raamatukogu. Naračis on mitu sanatooriumi ja pansionaati, seal leidub mineraalvett. Järve ääres asub jahtklubi.
Ajalugu
Narači asula kujunes endise Kupa küla ümber. Kupa oli väike kaluriküla, mis kujunes kuurordiks pärast kitsarööpmelise raudtee rajamist aastal 1937, mis ühendas küla Švenčionėliaiga. Toona peatusid supelsaksad Naračis, Kupas käidi üksnes suplemas. Lisaks rajati sinna jahisadam.
Narači asula loodi aastal 1964 kuurortasulana samanimelise sanatooriumi ümber. Lisaks Kupale arvati selle koosseisu ka Urliki ja Ściepianiova küla.
Õhemets
Õhemets on eesti perekonnanimi.
Nimede eestistamisel määrati Õhemets uueks perekonnanimeks isikuile, kelle perekonnanimi oli Peterson (Martna vallas). 1.jaanuaril 2018 sellise perekonnanimega inimesi Eestis ei ela või on neid vähem kui 5.
Pööre (keeleteadus)
Pööre on tegusõna grammatiline kategooria, mis näitab,
Eesti keel
Pöördekategoorial kolm ainsuslikku ja kolm mitmuslikku liiget. Need pöördekategooriad esinevad Kindla ja tingiva kõneviisi eitavas kõneliigis ning kaudses kõneviisis pöördetunnused puuduvad. Sellisel juhul väljendab isikut vastav isikuline asesõna või nimisõna: Ma ei söö šokolaadi; Ma ei oleks kukkunud; Mari elavat Tartus.
Toivo Kivistik
Toivo Kivistik on eesti kirjaniku Juhan Paju väljamõeldud tegelaskuju – kriminaaljälituse töötaja, kes tegutseb 1990. aastatel Lääne maakonnas (endises Haapsalu rajoonis).
Kivistik on 185 cm pikkune ja kaalub 98 kg. Uurija on abielus Lagle kõrtsi töötaja Varjega ja neil sündis kaks poega.
Narva linnavolinike loend 1921
29. ja 30. jaanuaril 1921 valiti Narva linnavolinikeks volitustega kuni 1. jaanuar 1924:
Lõuna Kõrgepingevõrgud
LKV moodustati 1951. aastal elektriettevõtte Ulila Elektrivõrgud baasil.
Zimbabwe kirjandus
Kirjanduse areng
Kristlikud misjonärid õpetasid Zimbabwe elanikele Euroopa kultuuri, sealhulgas kirjutamise ja lugemise oskusi, ning tutvustasid neile Euroopa raamatuid, mistõttu 20. sajandi keskpaigaks zimbabwelaste hulgast hakkasid ilmuma esimesed kirjanikud. Mõne aja pärast ilmusid ka esimesed raamatud šona keeles (levinuim keel Zimbabwes). Näiteks kirjutas Solomon Mutswairo, Zimbabwe proosakirjanik ja luuletaja, 1957. aastal esimese raamatu šona keeles („Feso”). Mõned kirjanikud jätkasid inglise keeles kirjutamist.
Zimbabwe kirjandus jätkab oma arengut ka tänapäeval. Aastal 2018 pani BBC televisioonikontsern Zimbabwe kirjaniku ja filmitegija Tsitsi Dangarembga raamatu "Nervous Conditions" ("Närvilised olud") (1988) loetellu „The 100 stories that shaped the world”.
Peamised motiivid
Peamised motiivid Zimbabwe kirjanduses on kitsalt seotud tavalist rahvast puudatavate teemadega. Sealhulgas on kaks peamist teemat, mis on vastuolulised: kommete säilitamine ja minevikust loobumine.
Minevikust loobumine
Minevikust loobumise teema avab Zimbabwe rahva arengu teed 20. sajandi teisest poolest tänapäevani. Selles žanris vaadeldakse tribalismi ja demokraatia ideaalide konflikti, kus „isakuju toores tugevus” kaotab „vabadust armastavale pojale”. Sellist tüüpi teosed on näiteks Charles Mungoshi „The Sins of Fathers” ja Nevanji Madanhire’i „The Grim Reaper’s Car”. Esimene jutustab lugu sellest, kuidas Rwafa, armutu eksminister, tahab, et tema poeg Rondo järgiks oma isa eluteed, kuid Rondo ei taha hukata inimesi. Lõpuks annab Rondo püstoli oma isale ja ütleb, et ta tapaks enda, mida Rwafa teebki. Teine jutustab tüdrukust, kes on suremas ning räägib oma viimast juttu sellest, kuidas president on parem, kui tema isa, sest president võitleb vabaduse eest, aga isa on lihtsalt julm.
Sama žanri raamides saab vaadelda ka pöördumist naiste õiguste rikkumise poole, näiteks Freedom Nyamubaya teoses „That Special Place”. See on autobiograafiline lugu sellest, kuidas iseseisvussõjal naistel ei olnud kohta uues, aga samamoodi brutaalses ja patriarhaalses ühiskonnas. Teos kirjeldab vägitamist, piinamist ja mõrva. Veel üks näide on Yvonne Vera „Without a Name”, mis räägib Mazvitast – naisest, kes elab samamoodi iseseisvussõja õudusi taludes.
Õnnemaa (perekonnanimi)
Õnnemaa on eesti perekonnanimi.
Nimede eestistamisel määrati Õnnemaa uueks perekonnanimeks isikuile, kelle perekonnanimi oli Likmann (1938. aastal Vana-Kariste vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Gropiņi
Gropiņi (ka Gropīni) on küla (mazciems) Lätis Cēsise piirkonnas Kaive vallas.
Küla asub valla kaguosas Ogre jõe kaldal. Gropiņi jääb valla keskusest Kaivest 9, endisest piirkonna keskusest Vecpiebalgast 16,7 ja Riiast 121,3 kilomeetri kaugusele. Aastail 2009-2021 jäi küla Vecpiebalga piirkonda.
Külas kasvab looduskaitsealune Vecgropiņi tamm.
Sõjaratsu (film)
"Sõjaratsu" (inglise War Horse) on 2011. aastal linastunud Ameerika Ühendriikide eepiline sõjafilm, mille lavastas Steven Spielberg. Linateos põhineb Michael Morpurgo samanimelisel lasteraamatul.
Filmis mängivad David Thewlis, Benedict Cumberbatch, Jeremy Irvine, Emily Watson, Tom Hiddleston, Eddie Marsan, Toby Kebbell, David Kross ja Peter Mullan.
Eesti kinodesse jõudis "Sõjaratsu" 27. jaanuaril 2012.
2012. aastal kandideeris linateos kuuele Oscarile, nende seas ka parima filmi Oscarile.
Välislingid
‎
Lõõr
pisi|Joonis kaminast, lõõrist ja korstnast. pisi|Lagunemise tulemusel paljastunud Middlehami kindluse kamina lõõr Lõõr (ka: suitsulõõr, suitsukäik) on ahjus, kaminas vm küttekoldes olev püstine kanal, millega tekitatakse tõmmet.
Wat Paknam Bhasicharoen
Wat Paknam Bhasicharoen (tai keeles วัดปากน้ำภาษีเจริญ) on budistlik klooster ja tempel Tais Bangkokis.
Wat Paknam oli rajatud juba 1610. aastal ning oli monarhia poolt soositud kuni 19. sajandi lõpuni, kuid 20. sajandi alguseks oli see üsna laostunud.
20. sajandi esimesel poolel pani kloostriülem Luang Pu Sodh Candasaro aluse Dhammakaya liikumisele, mille keskuseks on Wat Phra Dhammakaya.
Lembit Aaslav-Kaasik juunior
pisi|Lembit Aaslav-Kaasik O-250 (2013) Lembit Aaslav-Kaasik (sündinud 5. aprillil 1985) on eesti veemootorisportlane.
Ta lõpetas 2004. aastal Paldiski Gümnaasiumi ja 2009. aastal laevamehaaniku erialal Eesti Mereakadeemia.
Isiklikku
Tema isa Lembit Aaslav-Kaasik on tuntud veemototegelane, paadiehitaja ja maailmakuulus vintide valmistaja. Tema vennad (Ahto, Erik ja Uku Aaslav-Kaasik) on samuti veemotosportlased, kes on võitnud medaleid tiitlivõistlustelt ja on kuulsad võidusõidupaatide ehitajad.
Zeltiņi kihelkond
300px|pisi|right|Valga kreis [[Ludwig August Mellini kaardil "Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel" (1798)]] Zeltiņi kihelkond (saksa keeles Kirchspiel Seltinghof, läti keeles Zeltiņu draudzes novads) oli haldusüksus Liivimaal Valga kreisis.
Carl Enckell
thumb|Carl Enckell Carl Johan Alexis Enckell (7. juuni 1876 Peterburi – 26. märts 1959 Helsingi) oli Soome poliitik, sõjaväelane, diplomaat.
Ta oli mitu korda Soome välisminister.
14. mail 1920 anti talle Eesti Vabadusristi III liigi I järk.
Enckell on maetud Helsingi Hietaniemi kalmistule.
Zeltiņi kihelkond
Ajalugu
Varem oli Zeltiņi Aluliina kihelkonna adjunktuur. 1902. aastal eraldati see iseseisvaks kihelkonnaks. Siiski, XVII sajandi lõpus ja XVIII sajandi alguses moodustas see koos Lejasciemsi kihelkonnaga lühikest aega eraldiseisva kihelkonna.
Ukraina seitse loodusimet
pisi|Margikupong Ukraina seitsme loodusimega Ukraina seitse loodusimet (ukraina keeles Сім природніх чудес України) on 2008. aastal valitud seitse silmapaistvamat ja populaarsemat piirkonda. Kõik seitse imet on vähemalt kohaliku tasandi kaitsealad ning turismipiirkonnad.
Valimine
Kampaania Ukraina seitsme ime leidmiseks käivitas 2007. aastal Ukraina parlamendi liige Mõkola Tomenko. Selle käigus valiti ka seitse loodusimet. Valimine toimus kahes etapis: esmalt tegid kohalike omavalitsuste (oblastite) liikmete pakutud tuhande objekti seas suurema valiku 100 eksperti (kultuuriteadlased, ajaloolased, turismispetsialistid), seejärel toimus nende valitud 21 objekti põhjal internetis rahvahääletus ning 2008. aasta 26. augustil kuulutati lemmikud välja. Valimisel osales ligi 77 000 kasutajat.
Cēsise piirkond
Cēsise piirkond (läti Cēsu novads) on 1. järgu haldusüksus (piirkond) Lätis.
Piirkond moodustati 2021. aastal, kui endised Cēsise, Amata, Jaunpiebalga, Vecpiebalga, Priekuļi ja Līgatne piirkonnad ühiseks omavalitsuseks ühendati. Piirkonna halduskeskuseks on Cēsise linn.
Linoleum
Linoleum (ld linum 'lina', oleum 'õli') on kattematerjal, tavaliselt põrandakattematerjal.
Inglane Frederik Walton leiutas selle aastal 1863. Linataimest saadud linaseemneõli oksüdeeriti, mille tulemuseks saadi aine, mis kannab nimetust linoleumi tsement. Seejärel segati see aine männivaigu ja näiteks saepuruga ja kallati džuudist valmistatud plaatidele. Sel viisil valmistatud materjali sai õhukesteks plaatideks lõigata ning nendega kaeti põrandaid.
Logani maakond (Kansas)
Logani maakond (Logan County) on maakond Ameerika Ühendriikides Kansase osariigis.
Maakonna halduskeskus on Oakley.
Ajalugu
Maakond moodustati 1888. aastal.
Rahvastik
Elanike arv oli 2010. aasta rahvaloenduse järgi 2756.
Arvestuslik rahvaarvu muutus (1. juuli seisuga) :
North York Moors
North York Moors (ka North Yorkshire Moors) on rahvuspark Suurbritannias Põhja-Inglismaal Põhja-Yorkshire'i krahvkonnas.
See asutati 1952. aastal.
Kaitseala pindala on 1436 km². Rabamaastiku vanus on umbes 25 000 aastat.
Kliima
North York Moorsi kõige kõrgemad temperatuurid on mõõdetud juulis (+34 °C) ja augustis (+33 °C). Absoluutsed maksimumid on kõige madalamad jaanuaris (+15 °C) ja detsembris (+16 °C). Kõige madalamad temperatuurid on mõõdetud jaanuaris (–16 °C) ja veebruaris (–14 °C). Absoluutsed miinimumid on kõige kõrgemad augustis (+5 °C) ja juulis (+4 °C).
Päikest paistab aastas keskmiselt 1426 tundi, neist kõige rohkem juulis (185 tundi) ja mais (182 tundi), kõige vähem detsembris (42 tundi) ja jaanuaris (55 tundi).
Peeter Ilus (kaugsõidukapten)
pisi|Peeter Ilus ja Elisabeth Ilus Peeter Ilus (1891 Torimo talu, Kaarli vald, Viljandimaa – 1968 Cardiff, Suurbritannia) oli eesti kaugsõidukapten.
Peeter Ilus õppis 1907–1910 Heinaste merekoolis ja 1910–1912 Arhangelski merekoolis. Enne Teist maailmasõda elas peamiselt Pärnus ja tegutses kaugsõidukaptenina, kuid jõudis olla ka Pärnu linnanõunik. Pärast maailmasõda asus elama Cardiffi.
Oli abielus Walesi lord Thomase tütre Elisabeth Ilusaga (neiupõlvenimi Thomas).
Isiklikku
Peeter Ilusa vend oli Tartu Ülikooli õigusteaduse professor Elmar Ilus. Tema vennapoeg, kes kannab samuti nime Peeter Ilus, on eesti luuletaja, tõlkija ja ettevõtja.
Orlando Berrío
Orlando Enrique Berrío Meléndez (sündinud 14. veebruaril 1991 Cartagenas) on Colombia jalgpallur, kes mängib äärepoolkaitsja või paremkaitsjana Brasiilia kõrgliiga klubis América Mineiro.
Aastatel 2017–2020 mängis ta Brasiilia kõrgliiga klubis Flamengo, kellega tuli sealhulgas Brasiilia meistriks ja võitis Lõuna-Ameerika klubide meistrivõistlused Copa Libertadores.
2021. aasta juulis naasis ta Brasiilia kõrgliigasse, liitudes América Mineiroga.
Koondisekarjäär
Debüüdi Colombia rahvuskoondises tegi Berrío 6. oktoobril 2016 mängus Paraguay vastu.
GeoGebra
pisi|GeoGebra logo GeoGebra on avatud lähtekoodiga vabavaralina arvutiprogramm, mis on üks populaarsemaid programme matemaatika õpetamisel ja õppimisel.
GeoGebra on dünaamiline matemaatika tarkvara kõikidele haridustasemetele kuni ülikoolini, mis hõlmab geomeetriat, algebrat, tabelarvutust, statistikat ja matemaatilist analüüsi. GeoGebra võimaldab ühel ekraanil korraga näha objektide graafilist, numbrilist ja algebralist esitust. Kui ühte esitust muudetakse, siis on automaatselt näha muudatused ka teistes.
Visand (muusika)
Visand ehk skits (inglise keeles sketch, saksa keeles Skizze, itaalia keeles schizzo) ehk eskiis (prantsuse keeles esquisse) on muusikas helilooja tegevuse kirjalik tulemus, millel puudub heliteose staatus.
GeoGebra
Programm julgustab õpilasi eksperimenteerima nii geomeetrias kui algebras, milles rõhk on avastavale õppimisele. GeoGebra võimaldab tehtut muuta, lisada uusi elemente ja nende järjekorda muuta, mis tõstab õpilaste teadlikkust funktsionaalsetest sõltuvustest.
Visand (muusika)
Üks visandi tüüpe on partitsell (itaalia keeles particella, saksa keeles Particell), mida mõned heliloojad (näiteks Schubert, Wagner või Schönberg) on kasutanud kompositsiooniprotsessi käigus vaheastmena enne üksikasjalikult välja töötatud partituuri.
Visand võib olla teatud kindla heliteose väljatöötamise protsessi etapp või iseseisev, algselt teadmata eesmärgi nimel fikseeritud muusikaline idee.
GeoGebra
Peamised elemendid, millega õpilased töötada saavad, on punktid, vektorid, lõigud, sirged, hulknurgad ja funktsioonid. Konstruktsioone saab dünaamiliselt muuta, elementide (nt punkt, sirge) koordinaate ja võrrandeid on võimalik otse programmi sisestada.
Matemaatika õpetamisel saab GeoGebrat kasutada mitmel viisil: demonstreerimiseks ja materjali visualiseerimiseks, objektide konstrueerimiseks, avastavaks õppeks sobiva keskkonna loomiseks, õppematerjalide koostamiseks.
Visand (muusika)
Kuigi muusikaline visand sisaldab enamasti ideid, mis on vormistatud noodikirja märkide abil, võib visand koosneda ka sõnadest, numbritest, graafikutest ja tabelitest.
GeoGebra
GeoGebrat saab kasutada installituna arvutisse ja ka otse veebist. GeoGebra failid salvestatakse failinimelaiendiga .gbb. GeoGebrat on lihtne kasutama õppida. Võimalik on luua järkjärgulisi geomeetrilisi konstruktsioone esitlemise eesmärgil.
Visand (muusika)
Lähtudes idee väljatöötatuse astmest ja ulatusest tehakse mõnede autorite poolt vahet sõnadel 'visand' (sketch, Skizze) ja 'kavand' (draft, Entwurf).
GeoGebra
Programmi töötas välja Markus Hohenwarter, kes tegeles sellega 2001. aastal Salzburgi Ülikoolis oma magistritöö ja doktoritöö raames.
Visand (muusika)
Vahel kasutatakse visandi tähenduses ka sõna ‘fragment’, kuigi fragment võib tähendada ka katkendit valmis heliteosest.
GeoGebra
GeoGebra kasutamise võimalused
GeoGebraga saab leida funktsioonide tuletisi, integraale, polünoomi nullkohti ja ekstreemumeid.
Visand (muusika)
Visandite tegemine on ilmselt sama vana kui muusika notatsioon ise. Kui viimasest viiest sajandist on säilinud suhteliselt palju kirjalikke visandeid, siis varasemast ajast eriti mitte. Põhjuseks on see, et visandamiseks kasutati kustutamist võimaldavaid tahvleid (cartelle) ja paberile pandi kirja alles valmis kompositsioon. Siiski on tänaseks leitud nii Fabri, de Fogliaris, Corteccia, Isaaci, Palestrina, Pujoli, Rore, Wert ja teiste enne 1600-ndatel tegutsenud heliloojate käsikirju, mille hulgas on ka polüfoonilise muusika partituurilaadses formaadis visandeid ning instrumentaalmuusika tabulatuure.
GeoGebra
GeoGebra kasutamise võimalused
Näiteid GeoGebra võimalustest:
Visand (muusika)
Visandite säilitamine on veidi helilooja natuuri küsimus. Näiteks Brahms, hoolimata oma suurest vanamuusikahuvist ja tegelemisest vanade autorite käsikirjadega, hävitas peaaegu kõik oma visandid. Vastandina näiteks Beethovenilt on säilinud nii palju visandeid, et see korpus moodustab tänapäeval tema valmis loominguga võrreldava tähtsusega osa.
Beethoveni tuhanded säilinud visandid pakkusid huvi juba helilooja eluajal ja tänaseks on just eelkõige tänu Beethovenile arenenud visandite uurimisest välja eraldi muusikateaduse haru. Tema visandid on väga erinevad. Kuigi Beethoven visandas tavaliselt esimesena meloodia, millele ta hiljem lisas harmoonia, võivad visandid sisaldada ka harmooniajärgnevusi ning eelkõige hilisemate kvartettide puhul ka suhteliselt valmis erinevaid muusikalisi ideid koondavaid nö "partituurivisandeid".
GeoGebra
GeoGebra kasutamise võimalused
GeoGebra kasutamisel õppetöös on suudetud näidata õpilaste õpitulemuste paranemist ja leitud, et programm aitab avastamise kaudu matemaatilisi teadmisi konstrueerida. Näiteks aitab GeoGebra kasutamine õpilastel mõista muutujate tähendust valemites.
GeoGebra Eesti koolides
Eestis kasutatakse õpilaste ja matemaatikaõpetajate arvates GeoGebrat rohkem kui teisi matemaatikaprogramme (Wiris, T-Algebra). Õpetajate oskused ja huvi GeoGebra kasutamise vastu on suurenenud. On ka leitud, et matemaatikaõpetajad oskavad võrreldes teiste tarkvaradega kõige enam kasutada just GeoGebrat.
GeoGebra on kasutatav nii lauaarvutis kui ka nutiseadmetes. Sellega saab luua ja jagada dünaamilisi töölehti või luua GeoGebra raamatu. Töid saab printida ja salvestada erinevates pildivormingutes.
Lisaabi saamiseks on GeoGebra kasutajate foorum: https://help.geogebra.org/ ja GeoGebra youtube kanal: https://www.youtube.com/user/GeoGebraChannel. Järkjärgulised juhendid: https://wiki.geogebra.org/en/Tutorials.
GeoGebral on miljoneid kasutajaid peaaegu igas riigis. GeoGebra on tõlgitud paljudesse keeltesse. Programm on saanud auhindu.
Programmi arendab rahvusvaheline arendajate tiim.
Ukraina 2023. aasta vastupealetungi kronoloogia
Käesolevas artiklis käsitletakse Venemaa Ukrainasse sissetungi alates 8. juunist 2023, Ukraina vastupealetungi algusest, kuni käesoleva ajani.
See ajajoon on dünaamiline ja muutuv loetelu, mis ei pruugi kunagi vastata täielikkuse kriteeriumidele. Lisaks sellele võib mõnda sündmust täielikult mõista ja/või tuvastada alles tagantjärele.
8. juuni
Mitmed ajalehed ja analüütikud teatasid, et Ukraina vastupealetung on alanud,    kusjuures Sõjauuringute instituut märkis, et tegevus kogu Ukrainas on kooskõlas mitmesuguste näitajatega, mis annavad tunnistust vastupealetungi operatsioonide algusest kogu sõjategevuse piirkonnas.
9. juuni
President Zelenskõi külastas Kahhovka tammi purustamise tõttu üleujutatud alasid.
10. juuni
Rootsi kliimaaktivist Greta Thunberg süüdistas Venemaad Kahhovka tammi purustamises ja nimetas tegu "ökotsiidiks".
11. juuni
Laupäeva varahommikul hukkus Odessa oblastis droonirünnaku läbi 3 inimest, 27 inimest, sh 3 last sai vigastada.
12. juuni
Sõja 474. päeval Zaporižžja oblastis toimunud Ukraina rünnaku käigus hukkus mitmeid Vene armee ohvitsere, teiste seas 35. ühendarmee staabiülem kindralmajor Sergei Gorjatšev.
13. juuni
pisi|Rünnakujärgne 5-korruseline elumaja [[Krõvõi Rihis]] Varastel hommikutundidel langes raketirünnaku alla president Zelenskõi kodulinn Krõvõi Rih Dnipropetrovski oblastis, hukkus vähemalt 6 inimest.
14 juuni
Odessat tabanud raketirünnkus hukkus kolm inimest, vähemalt 13 said vigastada.
OSINT blogi Oryx andmetel kaotas Ukraina armee Orihivi lähedal venelaste miinide, kamikaze-droonide ja helikopterite tõttu väga lühikese ajaga ja praktiliselt samas kohas kolm moodsat Leopard 2A6 tanki, 16 Bradley jalaväe lahingumasinat, kolm soomlaste saadetud Leopard 2R, ühe sakslast Wisent 2 demineerimistanki ja hulga ratas- ning roomiksoomukeid. Peale esimest rünnakunädalat otsustas Ukraina muuta vasturünnakutaktikat. Keskenduti rohkem Vene vägede kurnamisele suurtükiväe ja kaugmaarakettidega, mitte enam rünnakutele üle miiniväljade.
15. juuni
Venemaa kaitseministeeriumi teatel oli sõja algusest kuni 2022. aasta lõpuni hävitatud Ukraina relvastuses olnud 8165 tankist ja soomukist 9915 tanki ja soomukit.
16. juuni
Eesti kaitseminister Hanno Pevkur teatas sotsiaalmeedia vahendusel koostöös Islandiga arvult neljanda välilaatsareti saatmisest Ukrainale.
Ukrainasse saabus visiidile mitut Aafrika riiki, sealhulgas Lõuna-Aafrika Vabariiki, Senegali, Komoori Liitu ja Egiptust esindav delegatsioon. Päeva esimesel poolel Butša ohvrite ühishauda külastanud delegatsioon kohtus hiljem president Zelenskõiga ja õhtul toimus ühine pressikonverents. Laupäeval 17. juunil on delegatsioonil kavas kohtuda Peterburis ka president Putiniga.
17. juuni
ÜRO hinnangul vajab Kahhovka tammi purustamise järel Ida-Ukrainas joogivett 700 000 inimest.
18. juuni
Ukraina väed hävitasid Henitšeski lähistel Rõkove külas Hersoni oblasti lõunaosas Vene laskemoonalao, kus oli kuni 2500 tonni laskemoona.
19. juuni
Ukraina kaitseministri asetäitja Hanna Maljar teatas Telegramis, et kahe nädalaga on Berdjanski ja Melitopoli suunal vabastatud kaheksa asulat: Novodarivka, Levadne, Storoževe, Makarivka, Blahodatne, Lobkove, Neskutšne ja Pjatõhatkõ. Kokku on üksused Tauria suunal liikunud vastase sügavusse kuni seitse kilomeetrit. Lõunas vabastatud maa pindala on 113 ruutkilomeetrit.
/.../
22. juuni
Ukraina andis raketilöögi Tšongari sillale Krimmi kirdeosa ja Hersoni oblasti vahel.
/.../
24. juuni
Wagnerlased tulistasid alla 6 Venemaa sõjakopterit, sealhulgas üks helikopter Mi-8, kolm elektroonilise sõjapidamise kopterit (lendavat raadiosegajat) Mi-8MTPR-1, üks ründehelikopter Mi-35M ja üks helikopter Ka-52 "Alligator" ning sõjalise juhtimise lennuki Il-22M. Ühendkuningriigi kaitseministeeriumi hinnangul mõjutab juhtimislennuki ja segamiskopterite kaotus Venemaa sõjapidamist Ukrainas. Vene õhuväel on selliseid lennukeid ainult kuni 12.
/.../
26. juuni
Ukraina kaitseministri asetäitja Hanna Maljar teatas, et Ukraina on lõunarindel vabastanud Rivnopili asula. (Tõenäoliselt toimus see juba 25. juunil.) Ukraina väed on hiljuti vabastanud 17 ruutkilomeetrit maad. Ukraina suvise vastupealetungi algusest on vabastatud 130 ruutkilomeetrit. Ukraina väed on teinud edusamme Bahmuti suunal ja edenenud nii lõuna- ja põhjatiival umbes 1 km. Samuti on Ukraina väed Dnipro jõe vasakkaldal Antonivka silla kandis rajanud sillapea. Maljari sõnul olid Ukraina relvajõudude kaotused möödunud nädalal kaheksa korda väiksemad kui Vene okupatsiooniarmeel. Ta ei täpsustanud, kas pidas silmas ainult elavjõu või ka tehnika kaotusi. Venemaa kaotused eelmise nädalaga olid - isikoosseis: 5130, tankid: 42, soomukid: 85, suurtükid: 190, lennukid: 0, kopterid: 3, raketiheitjad: 14, õhutõrjeseadmed: 15, autod: 138, eritehnika 31, droonid 99, tiibraketid 48.
/.../
28. juuni
Hiina esindaja Euroopa Liidus Fu Cong ütles Al Jazeera intervjuus, et Hiina ei näe probleemi Ukraina eesmärgiks võetud 1991. aasta piirideni jõudmisest. See on oluline muudatus Hiina RV senistes seisukohtades.
Venemaa endine õhu- ja kosmosevägede ülem, vägede asejuht Ukrainas kindral Sergei Surovikin võeti vahi alla, ütlesid Vene kaitseministeeriumi allikad The Moscow Timesile.
29. juuni
Ukraina asekaitseminister Hanna Maljar teatas neljapäeva hommikul, et Ukraina väed jätkavad pealetungioperatsioone Melitopoli, Berdjanski ja Bahmuti suunal. Ukraina väed on Berdjanski suunal edenenud 1300 meetrit, Idarindel Kliššivka poole 1200 meetrit ning Kurdjumivka suunas 1500 meetrit. Bahmuti linnast põhjas ja lõunas jätkuvas samas ägedad lahingud.
30. juuni
Venemaa okupatsiooniarmee kaotused Ukrainas juunis Ukraina Kindralstaabi andmetel: isikkoosseis: 20500 tanke: 238 soomukeid: 390 lennukeid: 2 koptereid: 10 suurtükke: 688 raketiheitjaid: 57 õhutõrjeseadmeid: 56 droone: 414 tiibrakette: 154 autod: 555 eritehnika: 122
Sõjategevus juulis 2023
/.../
3. juuli
Ukraina kaitseministri asetäitja Hanna Maljar ütles, et idarindel suurenes vabastatud ala 9 km² võrra. Ukraina kaitsjad liiguvad edasi Bahmuti suunas, vaenlane ründab Lõmani, Avdijivka ja Marjinka suunal. Lõunarindel suurenes vabastatud alade pindala viimase nädalaga 28,4 km² võrra. Ukraina kaitseväe pealetung jätkub Melitopoli ja Berdjanski suunal, eelkõige Novoandrjijivka, Prõjutne, Novodanõlivka, Robotõne, Novosilkõ, Staromajorske piirkonnas. Vabastatud territooriumide kogupindala lõunarinde sektoris on juba 158,4 km².
4. juuli
Venemaa süüdistas Ukrainat droonirünnakus Moskvale. Ukraina piirist ligikaudu 500 km kaugusel asuvas Moskvas ja Moskva oblastis tehti kahjutuks 5 mehitamata lennuaparaati. Vnukovo lennujaama töös esines katkestusi.
Ukraina kaitsejõudude Tauria suuna pressiesindaja Valeri Šeršel teatas, et Ukraina relvajõud liikusid Berdjanski suunal edasi kuni kaks kilomeetrit. Šeršeli sõnul kindlustatakse end uutel positsioonidel, viiakse läbi õhuluuret, antakse tulelööke vaenlase sihtmärkide pihta ja tegeldakse demineerimisega.
6. juuli
Arvult 47. sõjavangide vahetuse tulemusel naasis Ukrainasse 45 inimest.
7. juuli
USA teatas otsusest anda Ukrainale kaitses Venemaa vastu kassettlahingumoona.
8. juuli
President Zelenskõi külastas sõja 500ndal päeval, mitme Euroopa riigi külastuse järel, İstanbuli Püha Jüri katedraali, kus mälestati sõja käigus hukkunuid.
President Ergodaniga peetud läbirääkimiste tulemusel saavutas president Zelenskõi viie Mariupoli kaitsel sõjavangi langenud Azovi rügemendi komandöri naasmise Türgist (kus nad pidanuks algse kokkuleppe kohaselt viibima sõja lõpuni) koos presidendiga koju, Ukrainasse.
10. juuli
Hinnanguliselt oli Venemaa kaotanud 15 kuud kestnud võitluses (2022. aasta 24. veebruarist 2023. aasta mai lõpuni) hukkunutena 3 korda enam sõdureid (ligikaudu 47 000) kui 10 aastat kestnud Afganistani sõjas.
Venemaal Krasnodaris tapeti Krasnodari linnavalitsuse mobilisatsioonijuhi asetäitja ning allveelaevu Alrosa ja Krasnodar juhtinud kapten Stanislav Ržitski
11. juuli
NATO tippkohtumisel Vilniuses võeti Ukrain NATOga liitumise kohta vastu üldsõnaline avaldus: "Saame Ukrainale anda alliansiga liitumiskutse siis, kui liitlased on nõus ja tingimused on täidetud". Otsustati, et liitumise tegevuskava (MAP) pole enam vajalik. Moodustati NATO-Ukraina nõukogu.
Prantsuse president Emmanuel Macron teatas NATO tippkohtumisel, et Prantsusmaa annab Ukrainale kaugmaarakette Scalp. Need on kosotöös Suurbritanniaga välja töötatud rakettide Storm Shadow Prantsuse versioon.
Ukraina kaitseminister Oleksi Reznikov avaldas, et loodi 11 liitlasriigist (Taani, Holland, Belgia, Kanada, Luksemburg, Norra, Poola, Portugal, Rumeenia, Rootsi ja Suurbritannia) koosnev koalitsioon, kes hakkab andma Ukraina pilootidele F-16 väljaõpet.
Ukraina saab Austraalialt luurelennuki E-7A Wedgetail, mis suudab katta 4 miljoni ruutkilomeetri suuruse õhuruumi.
Ukraina allikad ja Vene sõjablogijad teatasid, et Ukraina raketirünnaku tõttu hukkus Berdjanskis Venemaa Lõuna sõjaväeringkonna komandöri asetäitja kindral Oleg Tsokov.
13. juuli
Venemaa relvajõudude kindralstaabi ülem armeekindral Valeri Gerassimov vabastas ametist Zaporižžja oblastis sõdiva Venemaa 58. üldvägede armee ülema kindralmajor Ivan Popovi, kes oli talle esitanud ettekande, milles kritiseeris teravalt Vene armee tegevust Ukrainas ja tegi ettepaneku viia läbi Vene üksuste rotatsioon eesliinil. „Juhtisin teravalt tähelepanu tänapäevase sõja peamisele tragöödiale – see on suurtükiväevastase võitluse puudumine, suurtükiväeluure jaamade puudumine ning meie vendade massiline hukkumine ja vigasaamine vastase suurtükiväe tõttu,“ teatas Popov. Vastuseks sellele ettekandele teatas Gerassimov Grey Zone’i andmetel, et Popov tegeleb „desinformatsiooni ja paniköörlusega“.
Soomes NATO uusima liikme Soome presidendiga kohtunud president Biden ütles, et "Putin on sõja juba kaotanud."
Euroopa Investeerimispank teatas sõja 505. päeval Ukraina toetusfondi loomisest.
President Macron teatas tiibrakettide SCALP tarnimisest Ukrainale.
14. juuli
Eesti andis USA-le välja väidetava FSB töötaja. USA prokuratuur teatas, et Eesti andis neljapäeval Ühendriikidele välja arvatavate FSB sidemetega Vadim Konoštšenoki (varjunimega Colonel). Väidetavalt vedas ta Venemaa kaitsesektorisse salakaubana USA päritolu esemeid: tehnoloogiat ja laskemoona.
15. juuli
Ukrainas viibis visiidil Lõuna-Korea president Yoon Suk-yeol.
Ajakirja The New York Times andmetel võis Ukraina vastupealetungi esimese kahe nädala jooksul kaotada kuni 20% võitluses osalenud lahingutehnikast. Järgnevatel nädalatel kaotuste hulk vähenes – selle põhjus oli vasturünnakutaktika muutus. Keskenduti rohkem Vene vägede kurnamisele suurtükiväe ja kaugmaarakettidega, mitte enam rünnakutele üle miiniväljade.
Vene väejuhatus vabastas ametist 106. õhudessantvägede diviisi (VDV) ülema kindralmajor Vladimir Seliverstovi. Vallandamise põhjus on praegu teadmata, kuid Seliverstov on tuntud oma sõdurite eest seismise poolest. ISW pakkus, et tema vallandamiseni võis viia Seliverstovi pöördumine Venemaa väejuhatuse poole, vahendades sõdurite rahulolematust oludega lahingupiirkonnas.
16. juuli
Lõuna-Korea lubas suurendada demineerimisvarustuse tarneid Ukrainale.
17. juuli
Varahommikul toimus Krimmi poolsaart Venemaaga ühendaval sillal kaks plahvatust: kell 3.04 ja 3.20, hukkus 2 inimest. Autosillal purunes 145. tugisammas ja varises alla kaks sillet. Silla raudteeosal taastati liiklus samal päeval. Plahvatuse tõenäoline põhjus oli Ukraina rünnak pealveedroonidega.
Kremli pressiesindaja Dmitri Peskov teatas, et Moskva peatas oma osalemise Musta mere viljaleppes. Peskov väitis, et Moskva naaseb lepingu juurde, kui täidetakse lepingus olev Venemaad puudutav osa, vahendas The Guardian. Ukraina president Volodõmõr Zelenski tegi Türgile ja maailmaorganisatsioonile ettepaneku jätkata Musta mere teraviljaalgatust Ukraina teravilja tarnimiseks teistesse maailma riikidesse ilma agressorriigi Venemaata.
Venelased läksid Kupjanski suunal pealetungile, aga ukrainlased hoiavad kaitset, teatas Ukraina relvajõudude kindralstaap. Venelased on koondanud Lõmani ja Kupjanski suunale rohkem kui 100 000 sõdurit, 900 tanki, 550 suurtükiväesüsteemi ja 370 mitmikraketiheitjat. Lõmani ja Kupjanski suunal vaenlase dessantüksused, parimad motolaskurüksused ning täiendavaks toetuseks armee lahingureserv, territoriaalväed, erasõjafirmad ja niinimetatud ründeüksused Z.
/.../
19. juuli
Vastuseks Krimmi silla ründamisele on Venemaa 2 ööd järjest korraldanud raketi ja droonirünnakuid Ukrainale võttes eeskätt sihikule viljakokkuleppe infrastruktuuri. Ukraina teatel hävitas Venemaa rünnakutega Odessa sadama ümbrusse 60 000 tonni ekspordiks mõeldud vilja.
Öösel puhkes tulekahju Krimmi idaosas, Kirovi rajoonis Staro Krimskis oleval polügonil asuvas laskemoonalaos. Krimmi okupatsioonivõimude juht Sergei Aksjonov teatas, et piirkonnast evakueeritakse üle 2000 inimese. Samuti on suletud Krimmi silda Sevastopoliga ühendav Tauria maantee. Ukraina nimetas seda õnnestunud erioperatsiooniks.
Rahvusvahelise kriminaalkohtu vahistamismäärusega hõlmatud Putin ei osale Lõuna-Aafrika Vabariigis järgmisel nädalal toimuval BRICSi tippkohtumisel.
Prahas esinenud MI6 juht Sir Richard Moore kinnitas, et nende uksed jäävad rahulolematutele vene kodanikele alati avatuks.
Kiievit külastas Iirimaa peaminister Leo Varadkar.
20. juuli
Venemaa ründas kolmandal järjestikusel ööl Odessat ja Mõkolajivit, vigastada sai vähemalt 21 inimest.